open-index/open-wikipedia-markdown huggingface dataset:
Gerrit Hesman

**Gerrit Jans. Hesman** (doopt 8 septimber 1661 yn Dokkum - dêre om 1715 hinne) wie in Fryske ferver, heraldikus en skriuwer dy't yn de stêd Dokkum libbe en wurke.

## Biografy
Hesman wie in soan fan Jan Harmens Hesman en Antie Gerrits. Jan Harmens kaam út Arnhim en waard yn 1661 boarger fan Dokkum.  Gerrit Hesman troude yn 1702 mei Baukje Snip, waans heit ûnder oare froedsman en boargemaster fan Dokkum wie. Nei har ferstjerren troude Hesman mei Antie Jacobs.   
Lykas syn heit wie Gerrit ferver fan berop.  Hesman waard noch neamd op 1 maaie 1715, mar hy sil ferstoarn wêze foar 1 maaie 1716 mei't syn widdo op dy dei fannijs troude.  

Hesman syn wichtichste wurken binne de Kronyk oer Dokkum o/m 1711, in wurk dat twa dielen beslacht en dêr't it manuskript nei syn ferstjerren yn publisearre is, en syn wapen - en flaggeboek (1708), dêr't er wapens en flaggen fan stêden en hearlikheden en fan wichtige famyljes en persoanen yn beskriuwt.  Dy wurde troch skiedkundigen betrouber achte. 
Dêrneist skreau er ûnder oare literêre wurken fan kristlike aard, lykas *Cupidoos Mengelwerken of Minnespiegel der deugden*, *Klokgeslag der Heylige Schriftuur* (1707) en *Christelijke aandachten of vlammend zielzuchten, gerijmt, met eene voorrede van G. Outhof* (1728), dy't net folle wurdearring fûnen.

## Wapens
Kar-út Hesmans syn wurk.

Kwartieren van Feye van Scheltema, wapenboek van Gerrit Hesman (1708).jpg|Kertieren fan Feye fan Scheltema
Wapens Hesman, Snip en Jakobs, wapenboek van Gerrit Hesman (1708).jpg|De wapens fan Gerrit Hesman sels, syn earste frou Baukje Snip en syn twadde frou Antie Jacobs.
Wapen van Kollum, wapenboek van Gerrit Hesman (1708).jpg|Wapen fan Kollumerlân en Nijkrúslân 
Wapen van Warten, wapenboek van Gerrit Hesman (1708).jpg|Wapen fan Warten
Vlag van Molkwerum, wapenboek van Gerrit Hesman (1708).jpg|Flagge fan Molkwar
Eugènie Herlaar

**Eugènie Herlaar** (Willemstêd (Kurasau), 10 novimber 1939 - Alkmaar, 14 augustus 2024) wie in Nederlânske nijslêzer fan de Nederlandse Omroep Stichting en logopediste. Se wie de earste froulike nijslêzer fan it NTS-sjoernaal, de foarrinner fan it NOS sjoernaal. Nei't se in bern krige moast Herlaar út fêste tsjinst, mar presintearre as freelancer no en dan it Achtoeresjoernaal. Nei de berte fan har twadde bern hold it sjoernaal yn 1969 op mei har. Hja folge in stúdzje logopedy en wurke in pear jier yn in tehûs foar ferstanlik beheinde bern. Yn 1975 frege it Achtoeresjoernaal har foar in proef mei duopresintaasje. Herlaar foarme in fêst koppel mei Harmen Siezen, al die bliken dat de duopresintaasje perfoarst gjin sukses wie. Yn 1998 waard se beneamd ta lid yn de Oarder fan Oranje-Nassau en yn 2008 waard se ridder yn de Oarder fan Oranje-Nassau. Eugènie Herlaar ferstoar op 14 augustus 2024, yn 'e âldens fan 84 jier.
Wapen fan Wâldsein

It **wapen fan Wâldsein** is it wapen fan de flekke Wâldsein, yn de Fryske gemeente Súdwest-Fryslân. It wapen waard yn 1986 registrearre.

It ûntwerp is fan J.R. Van der Wal en de Fryske Rie foar Heraldyk.

## Symbolyk

* Flakferdieling: de ferdieling is oernommen út it wapen fan de karmeliten.
* Klaver: symboal foar de lânbou yn de omkriten fan it plak.
* Michaelskrús: symboal foar de mûnes fan it plak. Ek soe it symboal stean foar aartsingel Michael. Wâldsein soe yn de midsiuwen ien fan de poarten fan Fryslân foarme ha, yn dit gefal de Sint-Michaelspoarte.
* Leelje: symboal foar foarspoed en fruchtberens. Ek stiet de leelje foar Marije en har folgelingen yn ferskate kleasters.
* Kroan: it wapen wurd bedutsen troch in "flekke kroan", brûkt by wapens fan plakken mei stedske kinmerken (flekke).

Ofbyld:Coat of arms of the Carmelite order (simple).svg|It wapen fan de Karmeliten.


## Sjoch ek

Ofbyld:Woudsend vlag.svg|link=Bestand:Woudsend_vlag.svg|Flagge fan Wâldsein
Ofbyld:Wymbritseradeel wapen.svg|Wapen fan Wymbritseradiel
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Wapen fan Surhústerfean

It **wapen fan Surhústerfean** is it wapen fan de flekke Surhústerfean, yn de Fryske gemeente Achtkarspelen. It wapen waard yn 1987 registrearre.

## Beskriuwing
De blazoenearring fan it wapen is:

*Yn goud in blauwe balke mei oer alles hinne in reade peal; yn 't earste en 't fjirde kertier in swarte turf, yn 't twadde in griene ikel, yn 't tredde in griene klaver. It skyld dutsen fan in gouden flekke-kroan fan trije blêden en twa pearels op in holbân, beset mei trije reade rútfoarmige en twa ovale griene ealstiennen.*

De heraldyske kleuren binne: goud, azuer (blau), kiel (read), sabel (swart) en sinopel (grien). It skyld wurdt bedutsen troch in saneamde "flekke-kroan".

## Symbolyk

* Gouden flak: ferwiist nei de sângrûn wêr't it doarp op leit.
* Blauwe balke: stiet foar de Feanster Feart, in feart dy troch in doarp rûn en belangryk wie foar de ôffoer fan winne turf.
* Reade peal: ferwiist nei de dyk nei De Grinzer Pein, dy't de Feanster Feart krúst.
* Turfen: it doarp ûntstie as in feankoloanje yn de 16e iuw.
* Ikel: ferwiist nei de lizzing fan it doarp yn de Fryske Wâlden.
* Klaverblêd: ferwiist nei de gêslannen súdlik fan it doarp.
* Kroan: it wapen wurd bedutsen troch in "flekke kroan", brûkt by wapens fan plakken mei stedske kinmerken (flekke).

## Sjoch ek

Ofbyld:Surhústerfean vlag.svg|link=Bestand:Surhústerfean_vlag.svg|alt=Vlag van Surhuisterveen|Flagge fan Surhústerfean
Ofbyld:Coat of arms of Achtkarspelen.svg|Wapen fan Achtkarspelen
Flagge fan Surhústerfean

De **flagge fan Surhústerfean** is de flagge fan de flekke Surhústerfean, yn de Fryske gemeente Achtkarspelen. De flagge waard yn 1987 registrearre.

## Beskriuwing
De beskriuwing fan de flagge is:

*In reade hijs mei in lingte fan 1/3 flaggehichte; yn de hijstop in giele klaver; de flecht fan trije like heege banen giel-blau-giel mei yn de giele banen elk oan de hijskant in swarte turf.*

De kleuren komme út it wapen fan Surhústerfean.

## Symbolyk

* Gouden banen: ferwize nei de sângrûn dêr't it doarp op leit.
* Blauwe baan: ferwiist nei de Feanster Feart, in feart dy troch it doarp rûn en belangryk wie foar de ôffoer fan winne turf.
* Turfen: it doarp ûntstie as in feankoloanje yn de 16e iuw.
* Klaver: ferwiist nei de gêslannen súdlik fan it plak.

## Sjoch ek

Ofbyld:Surhústerfean wapen.svg|link=Bestand:Surhústerfean_wapen.svg|alt=Wapen van Surhuisterveen|Wapen fan Surhústerfean
Ofbyld:Flag of Achtkarspelen.svg|Flagge fan Achtkarspelen
Wapen fan Drachten

It **wapen fan Drachten** is it wapen fan de flekke Drachten, yn de Fryske gemeente Smellingerlân. It wapen waard yn syn hjoeddeiske foarm yn 1986 registrearre.

## Skiednis
Drachten is ien fan de Fryske plakken dêr't in âld wapen fan oerlevere is. It wapen komt foar op de wynwizer fan de Grutte Tsjerke fan Drachten út 1743.
Ofbyld:Windvaan op de Grote kerk. Drachten.JPG|link=Bestand:Windvaan_op_de_Grote_kerk._Drachten.JPG|alt=Het wapen van Drachten op de windwijzer van de Grote Kerk van Drachten.|It wapen fan Drachten op de wynwizer fan de Grutte Tsjerke.


## Beskriuwing
De blazoenearring fan it wapen is:

*Lykas bekend is fiert Drachten in wapen fan sulver mei trije swarte turven deryn, pleatst twa-ien. It wapen wurdt bedutsen troch in kroan fan trije blêden en twa pearels.*

De heraldyske kleuren binne: sulver en sabel (swart). It skyld wurdt bedutsen troch in saneamde "flekke-kroan".

## Symbolyk

* Turven: ferwizing nei de feanterij yn de omkriten fan it plak.
* Kroan:  it wapen wurd bedutsen troch in "flekke kroan", brûkt by wapens fan plakken mei stedske kinmerken (flekke).

## Sjoch ek

Ofbyld:Drachten vlag.svg|link=Bestand:Drachten_vlag.svg|alt=Vlag van Drachten|Flagge fan Drachten
Ofbyld:Smallingerland wapen.svg|Wapen fan Smellingerlân
Wapen fan Gerkeskleaster-Strobos

It **wapen fan Gerkeskleaster-Strobos** (Kleastersk: *woapen van Gerkesklooster-Stroobos*) is it wapen fan de doarpen Gerkeskleaster en Strobos (Gerkeskleaster-Strobos), yn de Fryske gemeente Achtkarspelen. It wapen waard yn 1994 registrearre.

## Beskriuwing
De blazoenearring fan it wapen is:

*Yn sinopel in gaffel fan sulver, lofts beselskippe fan in bosk strie, rjochts fan in anker, beide fan goud, yn it skyldhaad fan kiel in leelje fan goud.*

De heraldyske kleuren binne: sinopel (grien), sulver, goud en kiel (read).

## Symbolyk

* Gaffel ferwiist nei it by mekoar kommen fan ferskate farwegen by it doarp.
* Read skyldhaad: ferwizing nei de bewouwing fan it doarp.
* Leelje: symboal foar it sistersjinzers kleaster Jeruzalim.
* Anker: ferwizing nei de pleastlike skipfeart en skipsbou.
* Bosk strie: ferwizing nei it doarp Strobos.

## Sjoch ek

Ofbyld:Gerkesklooster vlag.svg|link=Bestand:Gerkesklooster_vlag.svg|alt=Vlag van Gerkesklooster-Stroobos|Flagge fan Gerkeskleaster-Strobos
Ofbyld:Coat of arms of Achtkarspelen.svg|Wapen fan Achtkarspelen
Wapen fan Ysbrechtum

It **wapen fan Ysbrechtum** is it wapen fan it doarp Ysbrechtum, yn de Fryske gemeente Súdwest-Fryslân. It wapen waard yn 1977 registrearre.

## Beskriuwing
De blazoenearring fan it wapen is:

*Mei in omkearde mantel: boppe fan blau, belein mei in lizzende heale moanne fan sulver, ûnder fan read en oer alles hinne in gaffel fan goud, beselskippe fan twa ôfprinte, reagerkoppen foarinoar oer fan sulver, oan alletwa kanten fan de gaffel ien.*

De heraldyske kleuren binne: azuer (blau), sulver, kiel (read) en goud.

## Symbolyk

* Gaffel: foarmet de letter "Y" fan de plaknamme. Ek is it in ferwizing nei it krusen fan diken yn it doarp. De gaffel hat de kleur goud, oernommen út it wapen fan de famylje Fan Burmania, dy't de Epemastate by it doarp bewenne.
* Heale moanne: oernommen út it wapen fan de famylje Gravius, dy't ek de Epemastate bewenne ha.
* Reade fjilden: steane foar de bebouwing fan it doarp.
* Reagerkoppen: ferwize nei de reagerkoloanje dy't fêstige is yn in bosk by de Epemastate.

Ofbyld:Van Burmania wapen.svg|link=Bestand:Van_Burmania_wapen.svg|alt=Het wapen van Van Burmania.|It wapen fan de famylje Fan Burmania.


## Sjoch ek

Ofbyld:Ysbrechtum vlag.svg|link=Bestand:Ysbrechtum_vlag.svg|alt=Vlag van IJsbrechtum|Flagge fan Ysbrechtum
Ofbyld:Wymbritseradeel wapen 1975.svg|Wapen fan Wymbritseradiel
Ofbyld:Sneek wapen.svg|Wapen fan Snits
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Wapen fan Huzum

It **wapen fan Huzum** is it wapen fan it eardere doarp Huzum (no part fan Ljouwert), yn de Fryske gemeente Ljouwert. It wapen waard yn 1994 registrearre.

## Beskriuwing
De blazoenearring fan it wapen is:

*Weagjend trochsneid; I yn azuer in útkommende liuw fan goud; II yn sulver in seispuntige stjer fan kiel, beselskippe fan twa klaverblêden fan sinopel.*

De heraldyske kleuren binne: azuer (blau), goud, sulver, kiel (read) en sinopel (grien).

## Symbolyk

* Seispuntige stjer: in saneamde "gidsstjer" dy't in haadplak oanjout. Huzum wie it haadplak fan de gritenij en gemeente Ljouwerteradiel.
* Heale rizende liuw: oernommen út it wapen fan Ljouwerteradiel.
* Klaverblêden: oernommen út it wapen fan Ljouwerteradiel. Ek ferwize de klavers nei de eardere greiden fan it doarp.
* Weagjende trochsnijing: symboal foar De Potmarge en Wurdumer Feart, twa wetterwegen yn de eardere himrik fan it doarp.
* Kleurstelling skyldfoet: oernommen út it wapen fan Eastergoa.

Ofbyld:Coat of arms of Leeuwarderdeel.svg|link=Bestand:Coat_of_arms_of_Leeuwarderdeel.svg|alt=Het wapen van Leeuwarderadeel.|Wapen fan Ljouwerteradiel
Ofbyld:Oostergo wapen.svg|link=Bestand:Oostergo_wapen.svg|alt=Het wapen van Oostergo.|Wapen fan Eastergoa


## Sjoch ek

Ofbyld:Flag of Huizum.svg|link=Bestand:Flag_of_Huizum.svg|alt=Vlag van Huizum|Flagge fan Huzum
Ofbyld:Leeuwarden wapen 2014.svg|Wapen fan Ljouwert
Flagge fan Koudum

De **flagge fan Koudum** is de flagge fan it doarp Koudum, yn de Fryske gemeente Súdwest-Fryslân. It wapen waard yn 1994 registrearre.

It ûntwerp is fan Hans van Heijningen.

## Beskriuwing
De beskriuwing fan de flagge is:

*In broeking fan blau, mei in lingte gelyk oan 3/5 fan de flaggehichte en in flecht yn fiif like heege banen fan read-giel-read-giel-read, sa bedoeld, dat de ûnderste giele baan oer de blauwe broeking trochrint tot de broekside; yn de broektop in giele seispuntige stjer fan 1/2 flaggehichte.*

De kleuren komme út it wapen fan Koudum.

## Symbolyk

* Blauwe broeking: stiet foar De Fluezen.
* Giele baan: stiet foar de Galamadammen, dy't troch De Fluezen rint.
* Stjer: saneamde "gidsstjer" dy't in haadplak oanjout. Koudum wie it haadplak fan de gritenij en gemeente Himmelumer Aldefurd en de gemeente Nijefurd.

## Sjoch ek

Ofbyld:Koudum wapen.svg|link=Bestand:Koudum_wapen.svg|alt=Wapen van Koudum|Wapen fan Koudum
Ofbyld:Flag of Hemelumer Oldeferd.svg|Flagge fan Himmelumer Aldefurd
Ofbyld:Nijefurd flag.svg|Flagge fan Nijefurd
Ofbyld:Súdwest-Fryslân Gemeentevlag.svg|Flagge fan Súdwest-Fryslân
Wapen fan Boer

It **wapen fan Boer** is it wapen fan it doarp Boer, yn de Fryske gemeente De Waadhoeke. It wapen waard yn 2005 registrearre.

## Beskriuwing
De blazoenearring fan it wapen is:

*Yn goud in blauwe weagjende skeanbalke, belein mei in sulveren ielstekker; de weagjende skeanbalke boppe beselskippe fan in reade roas en ûnder fan in griene klaver.*

De heraldyske kleuren binne: goud, azuer (blau), sulver, kiel (read) en sinopel (grien).

## Symbolyk

* Blauwe skeanbalke: ferbyldet it wetter De Rie, dêr't it doarp oan leit.
* Roas: oernommen út it wapen fan Frjentsjerteradiel, de gritenij en gemeente wêr't it doarp eartiidsk part fan wie.
* Klaverblêd: synboal foar it agraryske karakter fan it doarp.
* Ielstekker (Elger): ferwiist nei de famylje Elgersma, dy't in state by it doarp bewenne. Ek stiet de Ielstekker foar it fiskjen op Iel yn De Rie.
* Kleurstelling: oernommen út it âlde wapen fan Frjentsjerteradiel.

Ofbyld:Franekeradeel wapen 1816.svg|link=Bestand:Franekeradeel_wapen_1816.svg|alt=Het oude wapen van Franekeradeel.|Wapen fan Frjentsjerteradiel (1818-1984)
Ofbyld:Franekeradeel wapen.svg|link=Bestand:Franekeradeel_wapen.svg|alt=Het nieuwe wapen van Franekeradeel.|Wapen fan Frjentsjerteradiel (1984-2018)


## Sjoch ek

Ofbyld:Boer vlag.svg|link=Bestand:Boer_vlag.svg|alt=Vlag van Boer|Flagge fan Boer
Ofbyld:Waadhoeke wapen.svg|Wapen fan De Waadhoeke
Marten Koopmans

**Marten Folkert Koopmans** (De Lemmer, 11 augustus 1939 – Ljouwert, 7 oktober 2024) wie in Frysk politikus fan it CDA.

Nei de mulo sette er yn 'e âldens fan 17 jier útein mei syn karrêre as folontêr op it gemeentehûs yn syn berteplak. Nei it ferfoljen fan syn tsjinstplicht kearde er  dêr noch foar in koart skoftke werom. Dêrnei wurke er by de gemeente Gaasterlân en om 1965 hinne stapte er oer nei de gemeente Ljouwert. Yn Ljouwert wie Koopmans haad fan de ôfdieling sosjale saken en wolwêzensoangelegenheden doe't er ein 1978 de direkteur fan de Bestjoerskoalle Fryslân (yn 1975 omneamd ta de L. Rasterhoffschool) waard en nei de fúzje yn 1990 wie er noch foar in koart skoftke direkteur fan de Bestjoersskoalle Noard-Nederlân. 

Mids 1990 waard Koopmans yn Ljouwert wethâlder fan ûnder oaren finânsjes. Yn febrewaris 1993 folge syn beneaming ta boargemaster fan Wymbritseradiel dat er oant 2001 bliuwe soe. Letter dat jier waard er de waarnimmend boargemaster fan Boalsert as tydlike ferfanging fan de sike Allard Schuilinga. Yn oktober 2003 waard er dêr troch Willemien Vroegindeweij opfolge. Dêrnei wie er ûnder oaren belutsen by it bestjoer fan de Fryske Akademy.

Koopmans ferstoar yn 'e âldens fan 85 jier.

## Sjoch ek
* List fan boargemasters fan Wymbritseradiel
* List fan boargemasters fan Boalsert
Bauke Schuurer

**Bauke Schuurer** (Makkingea, 29 oktober 1898 – It Hearrenfean, 6 juny 1980) wie in Frysk amtner en politikus.

Hy waard berne yn Makkingea as soan fan Johannes Schuurer (1866-1953) en Kornelia Meek (1868-1926). Hy gie begjin 1920 te wurkjen by de gemeentesekretary fan Utingeradiel, wie dêr letter kommys fan de sekretary en folge yn april 1938 A. Groeneveld op as gemeentesekretaris fan Utingeradiel. Schuurer ferfolle dy funksje oant er yn novimber 1963 mei pinsjoen gie. Justjes dêrnei wie er hast in heal jier waarnimmend boargemaster van Drylts en fan novimber 1966 ôf wie er fjouwer moanne waarnimmend boargemaster fan Flylân. Om 1970 ferhuze er nei in fersoargingsflat op It Hearrenfean dêr't er yn 1980 yn 'e âldens fan 81 jier ferstoar.

## Sjoch ek
* List fan boargemasters fan Drylts
* List fan boargemasters fan Flylân
Henri Mumsen

**Henri Willem Frederik Mumsen** (Woubrugge, 26 july 1939) is in Nederlânsk politikus fan de CHU en letter it CDA.

Hy waard berne as soan fan H.B.N. Mumsen dy't doe boargemaster fan Woubrugge wie. Hy gie nei de hbs yn De Haach en gie dêrnei te wurkjen by de gemeentesekretary fan earst Naaldwijk en dêrnei fan Rijswijk. Nei in skoftke tiid wurke te hawwen by de gemeenten Ameide en Tienhoven kearde er yn 1964 werom nei de gemeentesekretary fan Rijswijk dêr't er wurke op de ôfdieling stedsûntwikkeling. Yn oktober 1970 stapte er yn de fuotspoaren fan syn heit en waard ek boargemaster en wol fan de Fryske gemeente Drylts. Yn septimber 1979 folge syn beneaming ta boargemaster fan Amerongen. Nei in skeel stapte er dêr yn novimber 1995 op en gie er te wurkjen as adviseur fan de direkteur-generaal iepenbier bestjoer fan it ministearje fan Ynlânske Saken.

## Sjoch ek
* List fan boargemasters fan Drylts
Jamaikaanske reade ara

De **Jamaikaanske reade ara** (*Ara gossei*) is in hypotetyske arasoarte fan 'e famylje pappegaaien fan Afrika en de Nije Wrâld. De fûgel soe libbe ha op Jamaika. 

De iennige fermelding fan 'e soarte wie op basis fan in op Jamaika om 1765 hinne sketten fûgel. De fûgel waard opstoppe en letter troch in sekere dr. Robertson sjoen, dy't in beskriuwing fan 'e fûgel nei Philip Henry Gosse stjoerde. De opstoppe fûgel is ferlern gien en Gosse publisearre syn eigen beskriuwing yn 1847.    

Neffens de beskriuwing hie de fûgel in swarte snaffel. De foarholle, krún en achterkant fan 'e nekke wiene heldergiel. De sydkanten fan it gesicht ûnder de eagen, de rêch en de kiel helderread, de dekfearren fan 'e wjukken en it boarst donkerread en de tommefearren en slachpinnen ljochtblau. De poaten soene swart west ha en de sturt read en giel.     

Robertson ferklearre dat de fûgel noch nea earder sjoen of ôfbylde wie en dat de fûgel der hiel oars útseach as de oare ara's dy't er sjoen hie. Fan in yllustraasje fan 1765 is wol tocht dat it de fûgel ôfbylde, mar der is ek wol útsteld dat it in importearre Kubaanske ara wie. Guon 19e-iuwske naturalisten gyngen der fan út dat de Jamaikaanske reade ara identyk wie oan 'e Kubaanske ara, mar Rothschild joech de fûgel yn 1905 in eigen binomiale namme.
Portorikaanske ara

De **Portorikaanske ara** of de **Saint Croix-ara** (*Ara autocthones*) is in útstoarne arasoarte fan 'e Karibyske eilannen Saint Croix (ien fan 'e Amerikaanske Famme-eilannen) en Porto Riko. De fûgel waard yn 1937 beskrean op basis fan in tibiotarsus út it lette holoseen, dy't fûn waard op Saint Croix by it opgraven fan in jiskebult fan in delsetting. By opgravingen fan noch sa'n soarte lokaasje op Porto Riko waarden ek ferskillende bonken fûn en beskreaun yn 2008, wylst in ravensbeksbien (*os coracoides*) út Montserrat ta dy of in oare útstoarne soarte ara hearre kin.

De Portorikaanske ara is ien fan 'e 13 útstoarne arasoarten, wêrfan't sein waard dat dy op 'e Karibyske eilannen libbe ha. Ara's waarden al fier foar de komst fan 'e Europeanen troch de lânseigen folken oer lange ôfstannen transportearre. Dêrfandinne is it net mear mooglik om fan soarten dy't allinne fan bonken of fermeldingen bekend binne, fêst te stellen of it in lânseigen of in ymportearre fûgel wie.

Mei't der allinne bonken fûn binne, kin de kleur fan 'e Portorikaanske ara net fêststeld wurde. Besteande ara's wurde ferdield yn twa groepen fan lytse en grutte ara's. De bonken fan 'e Portorikaanske ara sitte dêr wat tusken yn. De fûgel wie krekt wat grutter as de útstoarne Kubaanske ara (*ara tricolor*). Allinne de blaukielara (*Ara glaucogularis*) en de lytse hyasintara (*Anodorhynchus leari*) ha deselde maat. 

Lykas oare arasoarten yn it Karibysyke gebiet wurdt fan 'e Portorikaanske ara oannommen dat de minske de fûgel útroege hat, sa't dat bliken die út it feit dat de resten fan 'e fûgel yn 'e jiskebulten fûn binne.
Mihaela Peneș

**Mihaela Peneș** (Bûkarest, 22 july 1947 - 29 augustus 2024) wie in Roemeensk atlete, dy't útkaam by it spearsmiten. 

Sy die ien kear mei oan it Europeesk kampioenskip en twa kear oan de Olympyske Simmerspullen (yn 1964 en 1968,). Sy waard by dizze kampioenskippen ien kear ien kear Olympysk kampioene. Yn 1965 wûn Peneș  in gouden medalje op de universiade, in ynternasjonaal multisportevenemint, organisearre foar universiteitsstudinten. Nei it beëinigjen fan har aktive karriêre wurke se as atletykcoach en official. Yn 1990 waard se lid fan it Roemeensk Olympysk Komitee. 

Mihaela Peneș ferstoar op 29 augustus 2024, yn 'e âldens fan 77 jier.
Wapen fan Parregea

It **wapen fan Parregea** is it wapen fan it doarp Parregea, yn de Fryske gemeente Súdwest-Fryslân. It wapen waard yn syn hjoeddeiske foarm yn 1969 registrearre.

## Skiednis
Parregea is ien fan de Fryske plakken dêr't in âld wapen fan oerlevere is. It wapen komt fan in wynwizer op it koar fan de Sint-Jehannes de Dopertsjerke fan Parregea.
Ofbyld:Parregea, Jehannes de Dopertsjerke.jpg|link=Bestand:Parregea,_Jehannes_de_Dopertsjerke.jpg|alt=De Sint-Johannes de Doperkerk van Parrega.|De Sint-Jehannes de Dopertsjerke fan Parregea.


## Beskriuwing
De blazoenearring fan it wapen is:

*Dield: 1. de Fryske earn; 2. yn swart trije sulveren fisken mei reade boarst-, bûk- en rêchfin boppe inoarren.*

De heraldyske kleuren binne: goud, sabel (swart), sulver en kiel (read).

## Symbolyk
* Fryske heale earn: ferwiist nei de kontakten fan it doarp mei de stêd Warkum. De heale earn komt ek foar yn it wapen fan Warkum.
* Fisken: fewize nei de eardere fiskerij op de eardere Parregeastermar.

## Sjoch ek

Ofbyld:Parrega vlag.svg|link=Bestand:Parrega_vlag.svg|alt=Vlag van Parrega|Flagge fan Parregea
Ofbyld:Wonseradeel wapen.svg|Wapen fan Wûnseradiel
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Flagge fan Wyns

De **flagge fan Wyns** is de flagge fan it doarp Wyns, yn de Fryske gemeente Tytsjerksteradiel. De flagge waard yn 1984 registrearre.

It ûntwerp is fan Piet Bultsma.

By gemeenteriedsbeslút fan 22 novimber 1984 waarden in wapen en flagge fêststeld foar de 16 doarpen fan de Tytsjerksteradiel. 

## Beskriuwing
De beskriuwing fan de flagge is:

*Fiif hichtebanen fan read-wyt-blau-wyt-read, ferhâlding 2:1:2:1:2; op it krús in giele njoggenpuntige stjer fan 2/5 flaggehichte.*

De kleuren komme út it wapen fan Wyns.

## Symbolyk

* Reade en wite banen: basearre op it wapen fan Eastergoa. Wyns wie haadplak fan it distrikt Winninghe, dy't likernôch gearfoal mei Eastergoa.
* Blauwe baan: ferwiist nei de Dokkumer Ie dêr't it doarp oan leit.
* Njoggenpuntige stjer: de njoggen punten stie foar de njoggen ôffurdigjen fan Winninghe.

## Sjoch ek

Ofbyld:Wyns wapen.svg|link=Bestand:Wyns_wapen.svg|alt=Wapen van Wijns|Wapen fan Wyns
Ofbyld:Tytsjerksteradiel flag.svg|Flagge fan Tytsjerksteradiel
Flagge fan Skuzum

De **flagge fan Skuzum** is de flagge fan it doarp Skuzum, yn de Fryske gemeente Súdwest-Fryslân. It wapen is yn 1969 registrearre.

It ûntwerp is fan Klaas Sierksma.

By gemeentlik beslút fan 19 april 1955 is in flagge fêststeld foar de 27 doarpen fan de eardere gemeente Wûnseradiel.

## Beskriuwing
De beskriuwing fan de flagge is:

*Per swarte flean-diagonaal blau oer giel; oan de broekingside de fersmelle flagge fan Wûnseradiel.*

De kleuren komme út it wapen fan Skuzum.

## Sjoch ek

Ofbyld:Idsegahuizum wapen.svg|link=Bestand:Idsegahuizum_wapen.svg|alt=Wapen van Idsegahuizum|Wapen fan Skuzum
Ofbyld:Wûnseradiel flag.svg|Flagge fan Wûnseradiel
Ofbyld:Súdwest-Fryslân Gemeentevlag.svg|Flagge fan Súdwest-Fryslân
Flagge fan Barradiel

De **flagge fan Barradiel** is de flagge fan de eardere gemeente Barradiel, yn it noardwesten fan de provinsje Fryslân. It wapen waard yn 28 juny 1963 oannommen en is sûnt 1 jannewaris 1984 net mear as gemeenteflagge yn gebrûk.

It ûntwerp is fan de Fryske Rie foar Heraldyk.

Beskriuwing

*De flagge is gearstald út trije horizontale banen yn de kleuren blau, giel en grien 1:2:1, mei in wite rjochthoekige broekingstrijehoeke en, mei de assen troch de broektop en broekhoeke geande swarte keper mei rjochte tophoeke en in tsjokte gelyk oan 1/12 fan de flaggehichte.*

Beskriuwing

* Blauwe baan: stiet foar it wetter.
* Giele baan: ferwiist nei de nôtskeaf út it wapen fan Barradiel.
* Griene baan: ferwiist nei it lân.
* Wyt flak: stiet foar de Waadsee, dêr't Barradiel oan lei.
* Keper: stiet foar de seedyk dy't Barradiel beskermet fan de see.

Ofbyld:Barradeel wapen.svg|Wapen fan Barradiel


## Sjoch ek

Ofbyld:Franekeradeel flag.svg|Flagge fan Frjentsjerteradiel
Ofbyld:Flag of Het Bildt.svg|Flagge fan It Bilt
Ofbyld:Harlingen flag.svg|Flagge fan Harns
Ofbyld:Waadhoeke vlag.svg|Flagge fan De Waadhoeke
Elly Meijer

**Elly Jacoba Meijer** (Hengelo, 16 maaie 1936 - Denekamp, 6 septimber 2024) wie in Nederlânsk byldzjend keunstneresse. By har wurk hearre houtsniten, mozayk, gouaches, petekeningen en sgraffito.

## Libbensrin
Har heit wie blommist en hovenier en joech yn de jûnsoeren les oan de túnbouskoalle. Hy yllustrearre syn wyklikse artikel yn de *Twentsche Courant* mei pintekeningen. Ek Elly tekene fan bern ôf oan planten, blommen en lânskippen. De groeiprosessen fan planten en blommen soene letter har ynspiraasjeboarne foarmje. 
Elly Meijer ferstoar op 6 september 2024, yn 'e âldens fan 88 jier. Nei de MULO krige sy har oplieding oan de AKI yn Ynskedee. Ta har learmasters hearden Jan Stroosma, Philip Kouwen en Johan Haanstra. Yn 1960 slagge hja foar frij skilderjen en monumintale keunst.

It betide wurk fan Meijer bestiet meastentiids út wandfoljende sgrafitto's en glêsmozayk op tsjerken, skoallen en oare iepenbiere gebouwen. Oant 1966 wie har styl ekspresjonistysk, hjirnei waard it mear abstrakt. Yn 1980 waard it monumintale wurk foar har te swier en makke se frij skilderwurk lykas gouaches (*skilderijen dy't mei dekkende, mei gom fertinne wetterferve makke binne*)  en frije tekstile wurkfoarmen yn har atelier yn Tubbergen. As learares tekenje, skilderje en nifelje wurke hja oan ûnderskate legere skoallen. Elly Meijer ferstoar op 6 september 2024, yn 'e âldens fan 88 jier. 

## Wurken fan Elly Meijer

Baarn Elly Meijer Gemeentehuis Baarn 515a.jpg|*Gemeentewapen fan mozayk yn Baarn (1970)*
Baarn Elly Meijer kleuterschool Zonneveld 508a.jpg|*Mozayk op de muorre fan in eardere beukerskoalle yn Baarn*
Baarn Elly Meijer Maria Koninginkerk 507a.jpg|*sgraffito op de muorre fan de Maria Keningintsjerke yn Baarn*
Wapen fan Boazum

It **wapen fan Boazum** is it wapen fan it doarp Boazum, yn de Fryske gemeente Súdwest-Fryslân. It wapen waard yn syn hjoeddeiske foarm yn 1991 registrearre.

## Skiednis
Boazum is ien fan de Fryske plakken dêr't in âld wapen fan oerlevere is. It wapen komt foar op in sulveren beker foar it pear Pier Bosum en Bauck Unia út 1508. De betsjutting fan de raam is net wis. Der wurdt tocht dat de raam in sinnebyld is foar Pier Bosum as lieder fan de mienskip. Ek kin der in ferbân wêze mei in lingtemaat. It wapen wie al langer bekend yn in pleatslike herberch.

## Beskriuwing
De blazoenearring fan it wapen is:

*Yn azuer in omwarrende stappende raam fan sulver, rinnende op in skyldfoet fan sinopel.*

De heraldyske kleuren binne: azuer (blau), sulver en sinopel (grien).

## Sjoch ek

Ofbyld:Boazum vlag.svg|link=Bestand:Boazum_vlag.svg|alt=Vlag van Bozum|Flagge fan Boazum
Ofbyld:Baarderadeel wapen.svg|Wapen fan Baarderadiel
Ofbyld:Coat of arms of Littenseradiel.svg|Wapen fan Littenseradiel
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Gielnekara

De **gielnekara** (*Primolius auricollis*) is in fûgelsoarte fan it trije tellende soarten skaai lytse ara's (*Primolius*). De fûgel libbet yn Súd-Amearika. 

## Beskriuwing

Mantsjes en wyfkes fan gielnekara's binne foar it measte grien en ha in giele bân om 'e nekke. De foarholle, krún en ûnderste dielen fan 'e wangen binne brún oant swart en se ha in wyt oant krêmkleurich plak om it oranje each. De wjukken binne grien mei blauwe rânen en de sturt is blau mei brún/read nei de basis ta. Gielnekara's ha in grize snaffel en fleiskleurige poaten. De fûgel is likernôch 38 sm lang en weecht likernôch 250 gram.    

## Fersprieding
De fûgels komme foar yn Sintraal- en Súdwest-Brazylje, it easten fan Bolivia oant it noarden fan Argentynje en it noarden fan Paragûay. Bûten de briedtiid libje de fûgels yn lytse groepkes.

## Nêst
It wyfke leit trije oant fjouwer aaien yn in beamholte en briedt dy yn 28 dagen út. Nei 9 oant 10 wiken fleane de jonge fûgels út en nei likernôch 16 wiken moatte se harrensels rêde.

## Iten

Se ite fruchten, blommen, sied en mais. Somtiden sykje se ek iten op 'e grûn.    

## Status
Eartiids wiene der soargen oer de fûgel om't de soarte yn 'e jierren 1970 by tûzenen út de natoer fongen waarden. Yn 1984 waard de hannel yn 'e fûgel ferbean, mar der fynt noch streuperij plak. Oan 'e rânen fan it ferspriedingsgebiet yn Paragûay is de soarte ôfnommen.

Alhoewol't de oantallen net kwantifisearre binne, wurde de soarte as frij algemien beöardiele. De soarte liket him oars as oare soarten maklik oan feroarjende omstannichheden oan te passen en liket te profitearjen fan 'e oanduorjende feroarings yn it lângebrûk. Op 'e Reade list fan 'e IUCN stiet de soarte as net bedrige klassifisearre.
Yuko Arakida

**Yuko Arakida** (Tazawako, 14 febrewaris 1954 - 16 septimber 2024) wie in Japansk follybalster.

Yn 1974 waard Arakida mei de Japanske ploech wrâldkampioen yn Meksiko. Mei it Japanske team wûn se op de Olympyske Simmerspullen 1976 yn it Kanadeeske Montreal in gouden medalje, se fersloegen de Sovjet froulju mei 3 - 0. Sûnt 2007 siet se by de Olympyske Ried fan Azië.

Yuko Arakida ferstoar op 16 septimber 2024, yn 'e âldens fan 70 jier.
Blauwjukara

De **blauwjukara** (*Primolius maracana*) is in pappegaai-eftige út it skaai  lytse ara's (*Primolius*). De fûgel komt foar yn it midden en easten fan Brazylje en it eastlike diel fan Paraguay. Yn 'e literatuer komt de fûgel ek as *Ara maracana* en *Propyrrhura maracana* foar. De yndieling yn *Primolius* is in striidkwestje om't der dúdlike oerienkomsten binne mei de dwerchara (*Ara severus*). 

## Beskriuwing

Blauwjukara's wurde likernôch 36 oant 40 sm lang en wege sa'n 265 gram. De fûgel hat in krêftige swarte snaffel. De foarholle is blau mei in read plakje by de snaffel. De keale hûd om 'e amberkleurige eagen is wyt mei smelle streekjes dy't besteane út hiele koarte fearkes. It blau fan 'e foarholle giet yn 'e nekke op grien oer en ek de rêch en it boarst binne grien. De fûgel hat midden op 'e rêch tusken de griene fearren in opfallend read plakje, dy't him de Dútske namme *Rotrückenara* oplevere. Op 'e búk giet it grien oer yn read. Blauwjukara's ha in lange read mei griene sturt, dy't by de punt blau is. De boppekant fan 'e wjukken binne grien en blau, de ûnderkant gieleftich.

## Fersprieding
De blauwjukjara komt yn it súdeasten fan Brazylje yn 'e dielsteaten Sao Paulo en Parana en yn it Brazyljaanske berchlân en heechlân fan Mato Grosso foar. Syn biotoop bestiet út tropyske oant subtropyske wâlden oan rivieren en iepen healsavanna's.   

## Nêst en iten
De fûgels briede yn beamholtes, dêr't se ek yn sliepe. Se ite fruchten, sied, nuten en beien. Blauwjukara's sykje faak klaaiôfsettings om dêr klaai te slikjen. Sa krije se mineralen binnen en wurdt it gif dat se mei planten ynnimme neutralisearre.  

## Status

Lykas by hast alle pappegaaiesoarten rinne de oantallen blauwjukara's bot werom. It leefgebiet fan 'e fûgels wurdt troch de lânbou en yndustrie oan 'e eastkust fan Súd-Amearika bedrige. Mar de fûgel ferdwynt ek op plakken dêr't noch wol geskikt biotoop oanwêzich is mei 't er te lijen hat fan it fangen út de natoer om as kouwefûgel ferhannele te wurden. Yn Argentynje hat it ferdwinen te meitsjen mei de ferfolging troch boeren om't er skea oan it gewaaks bringe soe. De fûgel waard dêrom earder as kwetsber klassifiseare. It oantal wylde fûgels wurdt minder as 10.000 rûsd (troch Bird International yn 2016 op 1.700 oant 7.000 eksimplaren).

Neffens ynformaasje út Brazylje bliuwt it ferspriedingsgebiet fan 'e fûgels grut en der is sels sprake dat de fûgel syn histoaryske ferspriedingsgebied súdlik fan Rio de Janeiro wer oant werkolonialisearjen is. Dat positive nijs soarge der foar dat de klassifikaasje fan kwestber nei hast bedrige waard oanpast.
Flagge fan De Tike

De **flagge fan De Tike** is de flagge fan it doarp De Tike, yn de Fryske gemeente Smellingerlân. It wapen waard yn 2014 registrearre.

## Beskriuwing
De beskriuwing fan de flagge is:

Twa banen grien en wyt; yn de griene baan oan de stôkside in sulveren ploechizer; yn de wite baan trije reade punten, de basis begjinnende op 1/10 flaggehichte fan de ûnderkant fan de flagge en de punten eindigje op 1/10 flaggehichte fan de griene baan.

De kleuren komme út it wapen fan De Tike.

## Symbolyk

* Reade punten: stie foar de huzen fan it doarp.
* Ploechizer: ferwiist nei de ûntginning fan de eardere heide yn de omkriten fan it doarp.

## Sjoch ek

Ofbyld:De Tike wapen.svg|link=Bestand:De_Tike_wapen.svg|alt=Wapen van De Tike|Wapen fan De Tike
Ofbyld:Smallingerland flag.svg|Flagge fan Smellingerlân
Lytse ara's

**Lytse ara's** (wittenskiplike namme: *Primolius*) foarmje in skaai fan fûgels út de famylje pappegaaien fan Afrika en de Nije Wrâld (*Psittacidae*).

It binne yn haadsaak griene fûgels mei blauwe, reade en giele kleuren. Se ha lange sturten, in grutte kromme snaffel en in keal plak om it each, itjinge typysk is foar alle ara's. Se binne minder as 50 sm lang, folle lytser as de ara's fan it skaai echte ara's. Ara's dy't lytser as 50 sm lang binne, lykas it skaai *Primolius*, wurde somtiden ek "mini-ara's" neamd.

## Yndieling
It skaai bestiet út trije soarten:
Flagge fan Jorwert

De **flagge fan Jorwert** is de flagge fan it doarp Jorwert, yn de Fryske gemeente Ljouwert. It wapen waard yn 2001 reigstrearre.

It ûntwerp is fan J.C. Terluin en R.J. Broersma.

## Beskriuwing
De beskriuwing fan de flagge is:

*Trije lingtebanen giel, blau en giel, yn de ferhâlding 2:1:2, de blauwe baan gelyk mei de middelste kantiel fan de broeking; in trije kantielde reade broeking, de earste kantiel begjinnende oan de boppeside fan de flagge op 2/5 flaggelingte, de reade broeking belein mei trije wite ruten, elk mei in hichte fan 3/10 flaggehichte, boppe mekoar pleatse.*

De kleuren komme út it wapen fan Jorwert.

## Symbolyk

* Blauwe baan: stiet foar de Jorwerter Feart.
* Reade broeking: stiet foar it rjochtshûs fan Baarderadiel dat oant yn de 17e iuw yn Jorwert stie.
* Kantielen: ferwize nei twa stinsen dy by it doarp stien: Fûnsstins yn de buorskip Fûns en Hesensstate yn de buorskip Hesens.
* Ruten: symboal foar de rjochtspraak. It oantal trije ferwiist nei de rjochter en twa assessors. De kleur sulver ferwiist nei de suverens fan de rjochtspraak.

## Sjoch ek

Ofbyld:Jorwert wapen.svg|link=Bestand:Jorwert_wapen.svg|alt=Wapen van Jorwerd|Wapen fan Jorwert
Ofbyld:Flag of Baarderadeel.svg|Flagge fan Baarderadiel
Ofbyld:Littenseradiel flag.svg|Flagge fan Littenseradiel
Ofbyld:Leeuwarden vlag 2014.svg|Flagge fan Ljouwert
Filter-fertaalpriis

De **Filter-fertaalpriis** is in priis dy't sûnt 2007 alle jierren takend wurdt troch Stichting Filter, foar de meast bysûndere oersetprestaasjes fan it ôfrûne kalinderjier nei it Nederlânsk. In wichtich kritearium by de beoardieling is de kreativiteit fan de oersetter by it oplossen fan oersetproblemen. De priis, in jildbedrach fan tsientûzen euro, wurdt útrikt by it International Literature Festival Utrecht (ILF U) yn Utert.

## Keppeling om utens
* Offisjele webside
Michaela DePrince

**Michaela DePrince** berne as **Mabinty Bangura** (Kenema Sierra Leöane, 6 jannewaris 1995 - New York, 10 septimber 2024) wie in Amerikaansk ballerina dy't berne waard yn Sierra Leöane. 

## Libbensrin
DePrince waard berne as Mabinty Bangura, se groeide op yn in weeshûs yn Sierra Leöane yn'e boargerkriich. Har Amerikaanske adopsjeâlden waard letter ferteld dat har heit troch rebellen deasketten wie doe't se trije jier wie, en dat har mem koart dêrnei de hongerdea stoarn wie. Yn it weeshûs waard se betitele as duvelsbern, om't se de hûdsykte vitiligo hie, waard se pest troch de oare bern en krige net folle te iten. *(Vitiligo is in oandwaning wêrby't de hûd en it hir pigmint ferlieze en wêrby't molkewite plakken fan ferskillende grutte en foarm ûntsteane.)*

Yn Sierra Leöane wie DePrince ynspirearre rekke troch in ôfbylding fan in balletdûnseres. Ienkear yn de Feriene Steaten waard dit har driuwfear om balletdûnseres te wurden. Se trede ûnder mear op by de *Youth America Grand Prix*, en fertsjinne mei dat optreden in beurs om studearje te meien oan de *Jacqueline Kennedy Onassis School of Ballet*.

Yn 2012 studearre se ôf oan de *Jacqueline Kennedy Onassis School* yn New York, en trede se ta oant it dûnsselskip fan it *Dance Theatre of Harlem*, dêr't se de jongste dûnser waard. Har profesjonele debútoptreden wie de rol fan Gulnare op de premjêre fan *"Le Corsaire"* fan *"Mzansi Productions"* en it *"South African Ballet Theatre"* op 19 july 2012. In jier letter yn july 2013 trede se ta oant de de jongereinôfdieling fan *[[Het Nationale Ballet]]* yn Amsterdam. Yn augustus 2014 promovearre se ta élève en yn desimber 2016 waard se twadde solist. 

Yn 2016 dûnse yn de film *Lemonade* fan Beyoncé, in film hearrende by it album mei deselde namme fan de sjongeres. Nei twa jier mei blessueres begûn se yn 2019 wer mei dûnsjen, wêrûnder foar de filmferzje fan it stik *Coppélia* dy't yn '2020 útkaam. Op 26 maart 2021 ferskynde de fideoklip by de single "Afraid of the Dark" fan de Haarlimske band Chef'Special, wêryn't Michaela dePrince solearret yn in goreografy fan Remi Wortmeyer. Yn it neijier fan 2021 makke DePrince bekend dat se har oanslúten hie by it *Boston Ballet* as twadde soliste.

Michaela DePrince ferstoar op 10 septimber 2024, hommels yn 'e âldens fan 29 jier.
Wapen fan Froubuorren

It **wapen fan Froubuorren** (Biltsk: *wapen fan Froubuurt*) is it wapen fan it doarp Froubuorren, yn de Fryske gemeente De Waadhoeke. It wapen waard yn syn hjoeddeiske foarm yn 2010 registrearre.

## Skiednis
It wapen fan Froubuorren is oerlevere yn in rymke: "Twee beschilderde luren, is 't wapen fan Frouburen". It ûntwerp komt út 2000, mar waard yn 2010 troch in doarp keazen.

## Beskriuwing
De blazoenearring fan it wapen is:

Yn read twa sulveren fjouwerkanten neist elkoar, elts fjouwerkant belein mei in lytser swart fjouwerkant, de fjouwerkanten fan ûnderen beselskippe fan in gouden leelje.

De heraldyske kleuren binne: kiel (read), sulver, sabel (swart) en goud.

## Symbolyk

* Fjouwerkanten: oernommen út it rymke oer it wapen.
* Reade skyldkleur: oernommen fan de flagge fan Alde Leie.
* Leelje: ferwiist nei de plaknamme "(Leafe) Froubuorren". De leelje is symboal foar Marije.

Ofbyld:Oude Leije vlag.svg|link=Bestand:Oude_Leije_vlag.svg|Flagge fan Alde Leie


## Sjoch ek

Ofbyld:Froubuorren vlag.svg|link=Bestand:Froubuorren_vlag.svg|alt=Vlag van Vrouwenparochie|Flagge fan Froubuorren
Ofbyld:Bildt wapen.svg|Wapen fan It Bilt
Ofbyld:Waadhoeke wapen.svg|Wapen fan De Waadhoeke
Henriette Beukers-Lenselink

**Henriette Beukers-Lenselink** (Hillegersberg, 4 desimber 1937 - Laren, 20 septimber 2024) wie in Nederlânsk publisiste, útjouster en ûndernimster op tekstylgebiet. 

## Libbensrin

Henriette Lenselink begûn yn 1952 oan de oplieding moade op de *[[Willem de Kooning Academie|Academie van Beeldende Kunsten en Technische Wetenschappen]]* yn Rotterdam. Dêr learde sy Henk Beukers (1934 -2008) kennen, mei wa't sy yn 1958 boaske, en twa soannen krige. Fan 1962 ôf fierden Henriette en Henk Beukers tegearre de haadredaksje fan it hânwurktydskrift Ariadne. De oplage groeide yn dizze perioade sterk. Yn harren frije oeren produsearren sy toanielkostúms en rekwisiten en poppen foar telefyzje. Sa makken sy (fan 1968 ôf) foar *[[De Fabeltjeskrant]]* in tal poppen, ûnder wa *Zoef de Haas* en *Momfer de Mol*. By har haadredakteurskip skreau Henriette Beukers boppedat ferskate hânwurkboeken. Fan in lyts boekje dat se oer makramee skreau, waarden goed 250.000 eksimplaren ferkocht. 

Nei it beëinigjen fan har haadredakteurskip fan Ariadne yn 1974 begûnen Henriette en har man de produksje fan *Het komplete handwerken*. In losblêdige hânwurksyklopedy fan 1500 siden. *Het komplete handwerken* waard oerset yn it Dútsk en it Noarsk. Fan 1978 ôf makken Henriette en Henk Beukers it tydskrift *Handwerken zonder grenzen*. Dêrby tsjinne tekstyl fan oer de hiele wrâld en út alle tiden as boarne fan ynspiraasje foar hjoeddeisk hânwurk. Fan 1985 ôf ferskynde it tydskrift yn eigen behear,Fan 1987 ôf ferskynde dat tydskrift ek yn it Dútsk. Yn 2002 die it pear it tydskrift fan de hân. De útjouwerij waard útwreide mei in ymportbedriuw, in postoarderbedriuw en in winkel foar hânwurkmaterialen. Nei har pensjonearring publisearre Henriette Beukers twa persoanlike boeken oer har tekstylkolleksje. Henriette Beukers-Lenselink ferstoar op 20 septimber 2024, yn 'e âldens fan 86 jier, oan de gefolgen fan alzheimer.
Flagge fan Drachtster Kompenije

De **flagge fan Drachtster Kompenije** is de flagge fan it doarp Drachtster Kompenije, yn de Fryske gemeente Smellingerlân. It wapen waard yn 2002 registrearre.

It ûntwerp is fan J.C. Terluin.

## Beskriuwing
De beskriuwing fan de flagge is:

*Fan blau mei in wite loftsskeanbalke, mei in tsjokte fan 1/2 flaggehichte: de balke begjinnend yn de broekhoeke en op 2/3 flaggehichte de boppekant fan de flagge reitsjend; de skeanbalke belein mei trije reade lizzende blokken: elk blok fan 1/6 flaggehichte en 1/4 flaggehichte, it boppeste en it ûnderste blok op 1/12 flaggehichte fan de boppe- en ûnderkant fan de flagge pleatse en op in ôfstand fan 1/6 flaggehichte; yn de broektop in fjouwerkant mei siden gelyk oan 1/2 flaggehichte en weagjende linksskean trochsneid fan read en giel mei twa ôfkearde klaverblêden fan it iene yn it oare, útgeande fan de dielline.*

De kleuren komme út it wapen fan Drachtster Kompenije.

## Symbolyk

* Sulveren diagonaalbalke: symboal foar de wiken dy't yn de omkriten fan it doarp groeven binne.
* Reade turven: saneamde lange turf, hokker brún fan kleur wiene. Yn ferbân mei heraldysk foarkar, waard foar de kleur read keazen. De kleur read ferwiist ek op de eardere heide yn de omkriten fan it doarp.
* Frijkertier: ferwiist nei it koöperative karakter fan de kompenije dy't de feanfjilden eksploitearre en letter tegearre wurke mei pleatslike boeren. De klaverblêden ferwize op de lânbou. Wêrby't it goud ferwiist nei de sângrûn dêr't it doarp op leit en it read ek foar de eardere heide.

## Sjoch ek

Ofbyld:Drachtster Kompenije wapen.svg|link=Bestand:Drachtster_Kompenije_wapen.svg|alt=Wapen van Drachtstercompagnie|Wapen fan Drachtster Kompenije
Ofbyld:Smallingerland flag.svg|Flagge fan Smellingerlân
Flagge fan Aldeboarn

De **flagge fan Aldeboarn** is de flagge fan de flekke Aldeboarn, yn de Fryske gemeente It Hearrenfean. It wapen waard yn 1986 registrearre.

By it gemeenteriedsbeslút fan 8 desimber 1985 binne in wapen en flagge fêststeld foar de 18 doarpen fan de eardere gemeente Boarnsterhim.

## Beskriuwing
De beskriuwing fan de flagge is:

*Twa lingtebanen fan read en giel, ferhâlding yn de lingte 2:1, yn de reade baan in giele ôfsniene bargekop.*

De kleuren komme út it wapen fan Aldeboarn.

## Symbolyk

* Bargekop: ôfbylding fan in saneamde "Teunisbaarch", attribút fan de hillige Antonius. Hy wie de beskermhillige fan ûnder mear fee en boeren.

## Sjoch ek

Ofbyld:Aldeboarn wapen.svg|link=Bestand:Aldeboarn_wapen.svg|alt=Wapen van Oldeboorn|Wapen fan Aldeboarn
Ofbyld:Utingeradiel vlag.svg|Flagge fan Utingeradiel
Ofbyld:Flag of Boarnsterhim.svg|Flagge fan Boarnsterhim
Ofbyld:Heerenveen vlag.svg|Flagge fan It Hearrenfean
Flagge fan Swichum

De **flagge fan Swichum** is de flagge fan it doarp Swichum, yn de Fryske gemeente Ljouwert. It wapen waard yn 1994 registrearre.

## Beskriuwing
De beskriuwing fan de flagge is:

*Neffens de broekdiagonaal weagjend oaniensluten, de broeking giel, de flechttop blau, dêr't de dielline as in giel klavertrijeblêd neffens de flechtdiagonaal by útpûle is oer it hiele blauwe flak.*

De kleuren komme út it wapen fan Swichum.

## Symbolyk

* Klavertrijeblêd: stiet foar it gers yn de omkriten fan it doarp.
* Skeandieling: tsjinoerstelde fan de flagge fan Wurdum, it doarp dêr't Swichum in twillingdoarp mei foarmet.

Ofbyld:Wurdum vlag.svg|Flagge fan Wurdum


## Sjoch ek

Ofbyld:Swichum wapen.svg|link=Bestand:Swichum_wapen.svg|alt=Wapen van Swichum|Wapen fan Swichum
Ofbyld:Leeuwarderadeel 1938 flag.svg|Flagge fan Ljouwerteradiel
Ofbyld:Leeuwarden vlag 2014.svg|Flagge fan Ljouwert
Flagge fan Skraard

De **flagge fan Skraard** is de flagge fan it doarp Skraard, yn de Fryske gemeente Súdwest-Fryslân. It wapen waard yn 1969 registrearre.

It ûntwerp is fan Klaas Sierksma.

By gemeentlik beslút fan 19 april 1955 is in flagge fêststeld foar de 27 doarpen fan de eardere gemeente Wûnseradiel.

## Beskriuwing
De beskriuwing fan de flagge is:

*Fjouwer rjochtsskeane banen fan giel en grien; oan de broekingside de fersmelle flagge fan Wûnseradiel.*

De kleuren komme út it wapen fan Skraard.

## Sjoch ek

Ofbyld:Skraard wapen.svg|link=Bestand:Skraard_wapen.svg|alt=Wapen van Schraard|Wapen fan Skraard
Ofbyld:Flag of Wonseradeel.svg|Flagge fan Wûnseradiel
Ofbyld:Súdwest-Fryslân Gemeentevlag.svg|Flagge fan Súdwest-Fryslân
Wapen fan Spannum

It **wapen fan Spannum** is it wapen fan it doarp Spannum, yn de Fryske gemeente De Waadhoeke. It wapen waard yn 1997 registrearre.

## Beskriuwing
De blazoenearring fan it wapen is:

*Yn blau twa skeankrúse gouden pylken mei de punten nei boppe, belein mei in read hert mei gouden flammen.*

De heraldyske kleuren binne: azuer (blau), goud en kiel (read).

## Symbolyk

* Brânend hert mei pylken: symboal foar Jezus. It is oernommen oan in betinkingsboerd yn de Tsjerke fan Spannum út 1729.

## Sjoch ek

Ofbyld:Spannum vlag.svg|link=Bestand:Spannum_vlag.svg|alt=Vlag van Spannum|Flagge fan Spannum
Ofbyld:Hinnaarderadiel wapen.svg|Wapen fan Hinnaarderadiel
Ofbyld:Coat of arms of Littenseradiel.svg|Wapen fan Littenseradiel
Ofbyld:Waadhoeke wapen.svg|Wapen fan De Waadhoeke
Wapen fan Hilaard

It **wapen fan Hilaard** is it wapen fan it doarp Hilaard, yn de Fryske gemeente Ljouwert. It wapen waard yn 2001 registrearre.

## Beskriuwing
De blazoenearring fan it wapen is:

*Klokgevelfoarmich trochsnien: a. yn blau twa gouden leeljes; b. yn goud inoansjende swarte kowekop mei in kylblês; in read skyldhaad, belein mei in sulveren krús.*

De heraldyske kleuren binne: azuer (blau), goud, sabel (swart), kiel (read) en sulver.

## Symbolyk

* Klokgevelfoarmiche yndieling: ferwiist nei de gevel fan de toer fan de Jehannes de Dopertsjerke fan Hilaard.
* Kowekop: ferwiist nei de agraryske karakter fan it doarp.
* Leeljes: oernommen út de wapens fan de famyljes Fan Aylva en Fan Mockema dy't de Tsjessingastate by it doarp bewennen.
* Skyldhaad: in read flak mei in wyt krús is in symboal foar Jehannes de Doper, patroanhillige fan de tsjerke fan Hilaard.
* Blauwe baan: stiet foar de Hilaarder Feart, in wichtige ferbining mei de bûtenwrâld.

Ofbyld:Hilaard, Jehannes de Dopertsjerke.jpg|link=Bestand:Hilaard,_Jehannes_de_Dopertsjerke.jpg|alt=De kerk van Hijlaard met markante klokgevel.|De tsjerke fan Hilaard mei in markante klokkegevel.
Ofbyld:Van Aylva wapen.svg|link=Bestand:Van_Aylva_wapen.svg|alt=Het wapen van Van Aylva.|It wapen fan de famylje Fan Aylva.


## Sjoch ek

Ofbyld:Hilaard vlag.svg|link=Bestand:Hilaard_vlag.svg|alt=Vlag van Hijlaard|Flagge fan Hilaard
Ofbyld:Baarderadeel wapen.svg|Wapen fan Baarderadiel
Ofbyld:Coat of arms of Littenseradiel.svg|Wapen fan Littenseradiel
Ofbyld:Leeuwarden wapen 2014.svg|Wapen fan Ljouwert
Flagge fan Rinsumageast

De **flagge fan Rinsumageast** is de flagge fan it doarp Rinsumageast, yn de Fryske gemeente Dantumadiel. It wapen waard yn 1987 registrearre.

## Beskriuwing
De beskriuwing fan de flagge:

*Fjouwerdield oer it krús fan de flagge yn giel en read, mei op it krús in iepene stins mei fjouwer finsters fan it iene yn it oare; de broek-, boppe- en ûnderkant mei in griene râne fan 1/10 fan de flaggehichte.*

De kleuren komme út it wapen fan Rinsumageast.

## Symbolyk

* Gouden fjild: stiet foar de sângrûn út de plaknamme. "Geast" betsjut eins hege sângrûn.
* Stins: ferwize nei de fjouwer staten dy't it doarp eartiids ryk wie. Dat wiene: Eysingastate, Juwsmastate, Melkemastate en Tjaardastate.

## Sjoch ek

Ofbyld:Rinsumageast wapen.svg|link=Bestand:Rinsumageast_wapen.svg|alt=Wapen van Rinsumageest|Wapen fan Rinsumageast
Ofbyld:Flagge fan Dantumadiel.png|Flagge fan Dantumadiel